== Svenskekrigene ==
Under de truende udsigter til krig mod Sverige, senere kendt som [[Karl Gustav-krigen]], blev den danske regerings opmærksomhed henledt på ham, og i april [[1657]] blev der indledt forhandlinger om, at han skulle overtage en fremtrædende post i den danske [[hær]]. Han stillede store krav – blandt andet om en dansk [[adel]]stitel – men endelig i januar [[1658]] kom der en aftale på plads, hvor han ud over den adelige [[naturalisation]] blev udnævnt til [[generalløjtnant]], og han fik de to [[len]] [[Riberhus Len|Riberhus]] og [[Møgeltønder Len|Møgeltønderhus]] (det nuværende [[Schackenborg Slot]]). I januar [[1658]] var han desuden blevet medlem af [[krigsrådet]].
Titler Politik Samfund Historie Ledelse Ledere